Bekotis ąžuolas

Quercus dshorochensis K. Koch
 Quercus sessiliflora Salisb.
 Quercus sessilis Ehrh. ex Schur

Natūralaus savaiminio paplitimo arealo alternatyvus Europos miškų genetinių išteklių programos (EUFORGEN) žemėlapis (žiūrėti čia)

  savaiminis paplitimo arealas.
 ✖ izoliuotos populiacijos.

Bekotis ąžuolas (Quercus petraea) – magnolijūnų (Magnoliophyta) skyriaus, bukinių (Fagaceae) šeimos, ąžuolų (Quercus) genties lapus metantis vienanamis medis, kurio moteriški ir vyriški žirgininiai žiedai yra sukrauti ant to paties vieno medžio.


 Paplitimas pasaulyje 
Bekočiai ąžuolai auga daugelyje Europos šalių, Mažosios Azijos šiaurinėje ir p.r. dalyse, Kaukaze. Arealas driekiasi nuo Airijos salos vakaruose, iki Kaspijos jūros vakariniu ir pietinių pakrančių arealo pietryčiuose. Šiaurėje nuo pietų Skandinavijos, pietuose – š.r. Iberijos pusiasalio, per Apeninų pusiasalį iki šiaurinės Sicilijos salos, vidurio Graikijos, šiaurinio Libano.

 Paplitimas Lietuvoje 
Lietuvoje tai vietinė, savaime auganti rūšis, bet yra trys versijos:
 pirma versija, kad tai introdukuota iš gretimų kaimyninių kraštų ąžuolų rūšis
 antra versija, kad Trako miške esančiame Lazdijų rajono savivaldybėje auga savaime ir yra jų savaiminio paplitimo arealo tęsinys.
 trečia versija, kad Trako miškas yra už bekočio ąžuolo savaiminio išplitimo ribų.

Lietuvos miškuose nėra dažnai užtinkami, kadangi šalis yra šios rūšies arealo šiaurės rytų pakraštyje. Bet kiek dažniau užtinkamas tik Lietuvos pietvakarių dalyje. Buvo įrašytas į Lietuvos raudonosios knygos sąrašus, bet 2021 metų Lietuvos raudonosios knygos sąrašuose neįrašytas.

 Morfologija 
Lapai 7–12, rečiau 14–16 cm ilgio ir apie 4–8 cm (rečiau iki 10 cm) pločio su penkiomis, aštuoniomis, rečiau dešimt skiaučių kiekvienoje lapo pusėje. Lapai žvilgantys, ryškiai tamsiai žali, apatinė jų dalis šviesiai žalia. Lapkotis apie 1–2 cm ilgio ir gelsvi. Žiedai – žirginėliai, žydi pavasarį lapojant, gegužės–birželio mėnesiais. Vyriški žirginėliai 5–8 cm ilgio. Ąžuolo vaisiai 1,6–2,6 cm ilgio, 1–2 cm pločio gilės. Jos bekotės, auga kekėmis po 2–3, rečiau iki 6 gilių. Gilės subręsta rugsėjo–spalio mėnesiais, o prinokę krenta nuo medžio.

Nereiklus drėgmei ir dirvožemiui, nes auga sausesniuose, mažiau derlinguose dirvožemiuose. Atsparus šalčiui.

 Matmenys ir amžius 
Užauga iki 20–30 m, išskirtiniais atvejais iki 40 m aukščio ir iki 2 m kamieno skersmeniu. Teigiama, kad Prancūzijoje auga 50 m aukščio, Wipfelsfurt, Kelheim, (Vokietija) auga 44,6 m aukščio bekotis ąžuolas, kuris patikimai išmatuotas (KR 2011).

Bekočiai ąžuolai gyvena iki 800–1000 metų.

 Bekočio ir paprastojo ąžuolo skirtumai 
Bekotis ąžuolas labai panašus į paprastąjį ąžuolą. Bekočio ąžuolo lapo lapkotis žymiai ilgesnis, 13-25 mm, o gilės be kotelių – nuo pastarojo požymio ir kilo bekočio ąžuolo rūšies pavadinimas. Palyginimui, paprastojo ąžuolo lapkotis žymiai trumpesnis, 2-7 mm, o gilės kotelis ilgasforest.jrc.ec.europa.eu / Quercus robur and Quercus petraea. Tai vieni pagrindinių morfologinių skirtumų. Tarpine grandimi tarp bekočių ir paprastųjų ąžuolų yra randami jų hibridai, kurie vadinami .

 Porūšiai 
Išskiriami penki porūšiai:
 Quercus petraea subsp. petraea; Centrinė ir Šiaurės Europa, šiaurės vakarų Ispanija ir šiaurinė Italija. Šis porūšis aptinkamas ir Lietuvoje.
 Quercus petraea subsp. iberica; Balkanai, šiaurės vakarinė Turkija, Krymas, šiaurinis Iranas.
 Quercus petraea subsp. pinnatiloba; pietvakarinė ir centrinė Turkija, Sirija ir vakarinis Iranas.
 Quercus petraea subsp. huguetiana; šiaurės rytų Ispanija ir pietinė Prancūzija.
 Quercus petraea subsp. austrotyrrhenica; centrinė ir pietinė Italija.

 Panaudojimas 
Tai viena svarbiausių ekologiniu ir ekonominiu požiūriu medžių rūšių. Esant tvirtai medienai, šie ąžuolai naudojami laivų statybose, namų karkasinėms konstrukcijoms, iš jų daromos statinės vynams.

 Simbolika 
Bekotis ąžuolas yra Velso nacionalinis medis ir vadinamas Velso ąžuolu.

 Galerija 

 Šaltiniai 

 Nuorodos 
 Mokslinis lotynų kalba pavadinimas ir sinonimai per (theplantlist.org) , (ipni.org), (tropicos.org), (kew.org)  svetaines, Anglų k.
 Įveisti bekočio ąžuolo bandomieji želdiniai, 2011.05.10
 Bekočio ąžuolo 5,6 ha bandomieji želdiniai įveisti Seirijų ir Žiežmarių girininkijose (forest.lt), 2011.05.15

Kategorija:Medžiai ir krūmai
Kategorija:Ąžuolai